Κλίφορντ Λούικ

Ο Κλίφορντ Λούικ Ντίεμ (αγγλικά: Clifford Luyk Diem, γεννήθηκε 28 Ιουνίου 1941) είναι Αμερικανός-Ισπανός πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ και προπονητής. Αγωνίστηκε επαγγελματικά στην Ισπανία από το 1962 έως το 1978.  Έγινε ντραφτ από τους Νιου Γιορκ Νικς, αλλά ποτέ δεν έπαιξε σε αγώνα κανονικής περιόδου στο ΝΒΑ. Υπέγραψε με την ισπανική Ρεάλ Μαδρίτης, την οποία βοήθησε να γίνει η κυρίαρχη ευρωπαϊκή ομάδα της δεκαετίας του 1960 και μνημονεύεται για το σήμα κατατεθέν του, την παλαιάς κοπής ραβέρσα.

Ο Λούικ ανακηρύχθηκε ένας από τους 50 Σπουδαιότερους Παίκτες της FIBA το 1991 και επιλέχθηκε ως ένας από τους 50 Σπουδαιότερους Συνεισφέροντες της Ευρωλίγκα το προηγούμενο μισό του αιώνα από την Επιτροπή Ειδικών της Ευρωλίγκα το 2008.

 Κολέγιο 
Ο Λούικ εγγράφηκε στο Πανεπιστήμιο της Φλόριντα, όπου έπαιξε για τους Φλόριντα Γκέιτορς από το 1959 έως το 1962. Στην τριετή καριέρα του στο κολέγιο, έπαιξε σε 66 παιχνίδια, σημείωσε συνολικά 904 πόντους και πήρε 806 ριμπάουντ. Κατά τη διάρκεια της τελευταίας σεζόν, 1961–62, σκόραρε με 49,3 % εντός πεδίας, είχε μέσο όρο 21,3 πόντους ανά παιχνίδι και ήταν ο κορυφαίος σε ριμπάουντ στην Νοτιοανατολκή Περιφέρεια με 352 (15,3 ανά παιχνίδι). Αξιομνημόνευτα, ο Λούικ σημείωσε 40 πόντους εναντίον των Τενεσί Βόλουντιερς και 36 πόντους εναντίον των Τζόρτζια Μπούλντογκς. Επιλέχθηκε στη Δεύτερη Ομάδα της Νοτιοανατολκής Περιφέρειας το 1962.

 Επαγγελματική σταδιοδρομία 

 Σε συλλόγους 
Ο Λούικ εντάχθηκε στη Ρεάλ Μαδρίτης το 1962 και έγινε πολιτογραφήθηκε Ισπανός τρία χρόνια αργότερα. Αποσύρθηκε το 1978, έχοντας κερδίσει έξι τίτλους Ευρωλίγκα με το θρυλικό σύλλογο της Μαδρίτης (1964, 1965, 1967, 1968, 1974 και 1978, παρά το γεγονός ότι δεν έπαιξε στον τελικό του 1978). Αυτό το ρεκόρ τον κάνει μοναδικό, καθώς είναι ο μόνος παίκτης που έχει κατακτήσει έξι τίτλους Ευρωλίγκα ως παίκτης με την ίδια ομάδα. Ο Λούικ κέρδισε επίσης 14 Πρωταθλήματα Ισπανίας, 10 Κύπελλα Ισπανίας και δύο Διηπειρωτικά Κύπελλα.

 Εθνική Ισπανίας 
Ως μέλος της Εθνικής Ισπανίας, ο Λούικ κέρδισε το ασημένιο μετάλλιο στο Ευρωμπάσκετ 1973. Έπαιξε επίσης στους Θερινούς Ολυμπιακούς Αγώνες του 1968, στο Ευρωμπάσκετ 1969, στο Ευρωμπάσκετ 1971, στους Θερινούς Ολυμπιακούς Αγώνες του 1972,Clifford Luyk. sports-reference.com στο Ευρωμπάσκετ 1973, στο Παγκόσμιο Πρωτάθλημα του 1974, στο Ευρωμπάσκετ 1975 και στους Μεσογειακούς Αγώνες 1975.

 Προπονητής 
Μετά την αποχώρησή του ως παίκτης το 1978, έγινε προπονητής καλαθοσφαίρισης. Από το 1978 έως το 1981, ήταν προπονητής της ομάδας νέων της Ρεάλ Μαδρίτης και δεν έχασε ποτέ ένα παιχνίδι. Μετά από αυτό, εργάστηκε ως βοηθός προπονητή της Ρεάλ Μαδρίτης, υπό τον προπονητή Λόλο Σάινθ, για έξι σεζόν, από το 1983 έως το 1989 και για άλλη μια σεζόν υπό τον προπονητή Τζορτζ Καρλ, από το 1989 έως το 1990. Επέστρεψε στη Ρεάλ Μαδρίτης ως προπονητής, από το 1991 έως το 1994, και κέρδισε δύο Πρωταθλήματα Ισπανίας, ένα Κύπελλο Σαπόρτα και ένα Κύπελλο Ισπανίας. Με προπονητή τον Λούικ, η Ρεάλ Μαδρίτης έχασε από τη Λιμόζ Σερκλ Σαιν-Πιερ στο Final Four της Ευρωλίγκα το 1993. Υπηρέτησε ξανά ως προπονητής της Ρεάλ Μαδρίτης κατά τη σεζόν 1998-99 και είναι τεχνικός σύμβουλος του συλλόγου από το 2009."Real Madrid legend: Clifford Luyk," Euroleague.net (20 Απριλίου 2011). Ανακτήθηκε στις 5 Σεπτεμβρίου 2014.

 Παραπομπές 

 Εξωτερικοί σύνδεσμοι 

 Προφίλ στο Euroleague.net
 Προφίλ στο leyendasbaloncestorealmadrid.es  (ισπανικά)
Προφίλ στο fiba.com

Κατηγορία:Αμερικανοί καλαθοσφαιριστές
Κατηγορία:Ισπανοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ισπανίας
Κατηγορία:Καλαθοσφαιριστές στους Θερινούς Ολυμπιακούς Αγώνες 1968
Κατηγορία:Καλαθοσφαιριστές Ευρωμπάσκετ 1969
Κατηγορία:Καλαθοσφαιριστές Ευρωμπάσκετ 1971
Κατηγορία:Καλαθοσφαιριστές στους Θερινούς Ολυμπιακούς Αγώνες 1972
Κατηγορία:Καλαθοσφαιριστές Ευρωμπάσκετ 1973
Κατηγορία:Καλαθοσφαιριστές Παγκοσμίου Πρωταθλήματος 1974
Κατηγορία:Καλαθοσφαιριστές Ευρωμπάσκετ 1975
Κατηγορία:Αθλητές στους Μεσογειακούς Αγώνες 1975
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Ισπανοί προπονητές καλαθοσφαίρισης
Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Ρεάλ Μαδρίτης